text: حکومت نے دالوں کی دستیابی کو یقینی بنانے اور اس کی قیمتوں میں اتار چڑھاؤ کو معتدل رکھنے کے لئے کئی اقدامات کئے ہیں۔ ان میں نیشنل فوڈ سکیورٹی مشن (این ایف ایس ایم) کے ذریعے دالوں کی پیداوار اور پیداواریت میں اضافہ کرنے کے اقدامات ، اور پیداوار بڑھانے کی ترغیب کے لئے کم از کم امدادی قیمت کا اعلان وغیرہ شامل ہیں۔ اس کے علاوہ حکومت نے تور اور دیگر دالوں کی یقینی سپلائی کے لئے اور دستیابی میں بہتری کے لئے تجارتی پالیسی میں مناسب طور سے ترمیم کرنے کی خاطر موزمبیق کے ساتھ ایک مفاہمت نامے پر دستخط کئے ہیں۔